Cel puţin nouă oameni au murit în urma incendiilor de vegetaţie din estul Ucrainei.
9.300 de hectare de vegetaţie ard. Nouă oameni au murit, iar 14 sunt în spital. Peste 250 de clădiri au fost distruse de flăcări.
Cel puţin nouă persoane au murit, iar altele au fost rănite în urma incendiilor de vegetaţie izbucnite în estul Ucrainei, anunţă Serviciul ucrainean pentru Situaţii de Urgenţă, citat de cotidianul Kyiv Post.Incendiile afectează circa 9.300 de hectare de vegetaţie în regiunea Lugansk.Potrivit bilanţului preliminar, cel puţin nouă persoane au murit, 14 sunt spitalizate, iar 120 au fost evacuate. În total, au fost identificate 146 de incendii, iar 116 au fost deja stinse. Peste 250 de clădiri au fost distruse.Autorităţile încearcă să afle de ce au izbucnit incendiile, suspectând că ar putea fi vorba de atacuri cu obuze ale insurgenţilor separatişti proruşi.